A Henger csoport összefoglalója a virtuális csoportfoglalkozásról

Téma: Digitális kompetencia, digitális állampolgárság

Csoporttagok: Korom Erik

Pákáné Szarka Magdolna

Amit a csoport elnevezéséről tudni illik:

„Hengerszerű test: Két egymással egybevágó és egymással párhuzamos (de nem egy síkon elhelyezkedő) síkidomból áll (ezek az alaplapok), amik azonos állásúak is, tehát egyszeri térbeli eltolással egymásba mozgathatóak. A két síkidom megfelelő pontjait összekötő szakaszok (amik párhuzamosak és azonos hosszúságúak az előbb említett eltolás vektorával) a test alkotói. Az alkotók összessége a palást. Az alaplapok és a palást alkotja a hengerszerű testet. . Henger: Olyan hengerszerű test, aminek az alaplapja kör.”

Érdekes a fent leírt definíciót a virtuális világra, és az ott jelen lévő csoporttagokra, avatárokra értelmezni - szerintem jó játék-, olvassa újra, és szemiotikailag ezzel a gondolattal értelmezze.

A digitális állampolgárság meghatározása:

„A digitális állampolgárság nem más, mint az online társadalomban való részvétel képessége, a napi szintű, szabályos és hatékony internethasználat. A technikai kompetenciákra és információs műveltségre épülő internethasználat hozza létre és formálja az online társadalmat, amelynek az offline társadalom számára megmutatkozó hasznosságai és előnyei közé sorolhatjuk a gazdasági lehetőségeket, a civil terület erősödését és az ide történő aktív bekapcsolódást, illetve a politikai közéletben való részvételt.”

Mossberger, K., Tolbert, J.C, McNeal, S.R, 2008.

A digitális kompetencia aktív online tevékenységre épül. A 2013. március 26-i virtuális csoportfoglalkozás egészére jellemző volt ez a szemlélet. Három feladatot kaptunk, melyeket online kellett megoldani.

Elsőként be kellett jelentkeznünk egy oldalra, ahol fogalomtérképet kellett közösen létrehoznunk. Az oldal megtalálható: [www.mindmeister.com](http://www.mindmeister.com) címen.

Miután sikeresen teljesítettük ezt az online feladatot, hogy bejelentkeztünk, elkezdhettük a fogalomtérkép megalkotását. A digitális kompetencia és a digitális állampolgárság fogalmak köré csoportosítottunk jobbnál- jobb meghatározásokat. Hogy milyen is lett az eredmény, azt a következő link megnyitásával lehet megtudni.

[http://www.mindmeister.com/274678915](http://www.google.com/url?q=http%3A%2F%2Fwww.mindmeister.com%2F274678915&sa=D&sntz=1&usg=AFQjCNGyQfaBmePPyosgTdjh4KhvawKs4Q)

A következő kérdést kapták a csoportok:

„Online eszközökkel támogatott tanulási környezetben milyen plusz  
kompetenciákkal egészül ki a tanári kompetenciasor a hagyományos  
osztálytermihez képest?  
    Mi az, ami kibővül, és mivel?  
    Mi az, ami háttérbe szorul?”  
HENGER CSOPORT:

Háttérbe szorul a frontális munka, és a hagyományos  
előadásmód, a személyes kapcsolat.  
  
Előtérbe kerül a több csatornás információátadás. Kibővülnek a  
lehetőségek. A tér nem korlátoz.

A leírtakat szóban egészítettük ki. Melyet csoporttársam Erik vállat a foglalkozáson.  
Előtérbe kerül még:  
 Nem csupán párbeszéd, folyamatos kommunikáció több platformon, és a folyamatos önképzés a változó, fejlődő, megújuló, kibővített tartalmú programok világában, valamint a személyes megtapasztalás támogatása, moderálás , a digitális úton történő kommunikáció miatt sokkal gyorsabb.

Háttérbe szorul:  
A tanár azonnali reakciója a hallgatók felé, fontos tartalmak veszhetnek el a párhuzamos beszéd megosztás alatt, az egyénre való azonnali figyelem.

A megfelelő munkamegosztás, az egyenlő terhelés elve alapján ezt az írásbeli beszámolót pedig én készítettem a henger csoport munkájáról a 2013. március 26-i virtuális foglalkozásról.